lv lv lv sl lv fr lt lv lv lv lv lv en lv lv lv cs lv lv lv lv sl en en en en en en lv eo lv lv zh en lv lv en lv en lv en lv lv lv lv lv lv en lv lv lv en lv lv lv lv lt lv eo lv en lv lv lv lv lv lv lv lv lv lv lv
Galvaspilsētā piespiedu kārtā nojauks piecus un sakārtos divus graustus – Rīgas domes Īpašuma departaments
Rīgā dome pieņēmusi lēmumus par piecus graustus nojaukšanu un divu graustu piespiedu sakārtošanu pilsētā.
Pašvaldība plāno nojaukt ēkas Mazā piena ielā 11, Bērzaunes ielā 10, Kaukāza ielā 14, Lomonosova ielā 1k-16 un Ieriķu ielā 7A. Daļai īpašumu jau ilgstoši ir izsniegtas būvatļaujas ēku nojaukšanai, taču būvju īpašnieki to izdarījuši nav, kas tika pasliktinājis ēku stāvokli, tādējādi radot apdraudējumu iedzīvotājiem.
Piespiedu kārtā tiks sakārtota arī ēka Čiekurkalna 6.šķērslīnijā.
Bīstamākais grausts atrodas Vīlandes ielā 11 un dome ir gatava sākt ēkas piespiedu sakārtošanu, tomēr vēl dos laiku to izdarīt ēkas īpašniekiem.  Kā iepriekš Pilsētas īpašumu komitejas sēdē deputātiem skaidroja Īpašuma departamenta Būvju sakārtošanas pārvaldes priekšnieks Boriss Maizenbergs, nama tehniskais un vizuālais stāvoklis jau vairāku gadu garumā nav uzlabojies. Tā tehniskās apsekošanas atzinumā norādīts, ka ēka pēc uzsāktās un pārtrauktās rekonstrukcijas, kā arī ugunsgrēka tās kreisajā spārnā ir nonākusi avārijas stāvoklī.
Būves īpašnieks kopš 2002.gada ir SIA "Vīlande", kam jau agrāk noteikts pienākums uz Vīlandes un Vidus ielu ietvēm uzstādīt gājēju aizsargtuneļus ar drošu nojumi un brīdinājuma zīmēm. Tāpat būves īpašniecei nekavējoties vajadzēja izstrādāt nepieciešamo dokumentāciju ēkas sakārtošanai tādā apjomā, lai pilnībā novērstu tās uzturēšanas trūkumus, un uzsāktu būves sakārtošanas darbu izpildi.
Maizenbergs informēja, ka ēkas īpašnieks ir veicis ēkas tehnisko apsekošanu un izstrādājis atjaunošanas projektu, kas vēl ir jāapstiprina Valsts kultūras pieminekļu aizsardzības inspekcijai. Šobrīd īpašniekam ir dots viens mēnesis laika, lai ēkas sakārtošanas darbus uzsāktu patstāvīgi, pretējā gadījumā to par saviem līdzekļiem veiks Rīgas dome. Aptuvenās remontdarbu izmaksas varētu būt ne mazākas kā 50 000 eiro un iztērētie līdzekļi tiks piedzīti no ēkas īpašnieka.
Arī Rīgas domes Pilsētas īpašuma komitejas vadītājs Oļegs Burovs iepriekš norādīja, ja īpašnieks savu solījumu neizpildīs un dome sāks piespiedu sakārtošanu, papildus paaugstinātajai nodokļu likmei, katru nedēļu īpašniekam tiks piemērots 10 000 eiro sods.
Kopumā "Vīlande", neskaitot paaugstinātās nekustamā īpašuma nodokļa likmes apmērus, sodos jau samaksājusi vairāk nekā 10 000 eiro.
2014.gada 13.jūnijā Rīgas domes Vidi degradējošu būvju komisija īpašumam piemēroja paaugstināto nekustamā īpašumu nodokli un klasificēja to kā B kategorijas graustu.
Dalīties ar šo informāciju:
RD lēmumi par piespiedu sakārtošanu
Informācija degradējošo būvju īpašniekiem
Pilsētvides attīstības un kvalitātes komisija
Par ilgtspējīgu pilsētvides attīstības plānošanu
Informācija tiek atjaunota ne retāk kā reizi mēnesī
Paziņojums par tīmekļvietnes https://grausti.riga.lv sīkdatnēm:
Šīs tīmekļvietnes pārzinis ir Rīgas domes Īpašuma departaments (kontaktinformācija: di@riga.lv).
Tīmekļvietne lieto tikai tehniskās, nepieciešamās sīkdatnes.
Papildus informācija par tīmekļvietnē veidotajām sīkdatnēm apskatāma  ŠEIT.
© Rīgas domes Īpašuma departaments. Izmantoti Nekustamā īpašuma valsts kadastra informācijas sistēmas dati, 2021.gads